cyanic-selkie/wikianc huggingface dataset:
Eddie Hopkinson
Han begynte karrieren i Oldham Athletic i 1951. Han spilte i Oldham til 1952, for så å gå til Bolton Wanderers. Han spilte i Bolton i 18 år, og innehar rekorden for flest spilte kamper i klubben. Til sammen spilte han 578 kamper i Bolton-trøya.
I 1975 var han en periode manager i Stockport County.
Mellom 1957 og 1959 spilte han 14 landskamper for. Han var Englands reservemålvakt under fotball-VM 1958.
Arkitekturåret 1321
Arkitekturåret 1321 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1321.
Kungsträdgården tunnelbanestasjon
Kungsträdgården tunnelbanestasjon er en stasjon i Stockholms tunnelbane i bydelen Norrmalm i Innerstaden.
Stasjonen er endestasjon på T-bane 3 (blå linje) og ligger foran T-Centralen. Stasjonen ble innviet 30. oktober 1977 som stasjon nummer 91.
Haikerens guide til galaksen (film)
Haikerens guide til galaksen er en britisk science fiction-komedie fra 2005 basert på bøkene til Douglas Adams.
Sammendrag
Tidlig en torsdag morgen oppdager Arthur Dent (spilt av Martin Freeman) at huset hans øyeblikkelig skal rives for å gjøre plass til en ny motorvei. Arthur forsøker å hindre en bulldozer ved å legge seg foran dem. Ford Prefect, en venn av Arthur, tar ham med til en pub. Over flere øl forklarer Ford at han egentlig er en romvesen fra Betelgeuse, og han arbeider med en universell guidebok kalt Hitchhiker's Guide to the Galaxy. Ford Prefect innrømmer at hele jordkloden skal ødelegges senere samme dag av en gruppe romvesen som kaller seg for Vogon.
Når romskipene med Vogon kommer for å ødelegge Jorden, redder Ford ham ved å ta med Arthur ombord et av Vogon-skipene sammen med en kvinne som heter Tricia "Trillian" McMillan som Arthur møtte tidligere, samt Marvin en klinsk-deprimert robot. De blir kort tid senere oppdaget og kastet ut, men blir deretter plukket opp av romskipet Heart of Gold. Ford har en fetter som heter Zaphod Beeblebrox, som nylig har blitt valgt til president for hele galaksen. Zaphod søker etter den sanne meningen med livet og universitetet. Han tror svaret finnes på en planet som heter Magrathea.
I ett forsøk på å komme til Magrathea havner de på planeten Viltvodle VI, hvor Zaphods fiende, Humma Kavula, bor. Kavula tilbyr koordinatene til planeten Magrathea hvis Zaphod finner en spesiell pistol til ham, en pistol som kan vise ting fra samme perspektiv som tidligere personer som avfyrte pistolen. Senere får de vite at det var president Zaphod som personlig ga ordre om ødeleggelse av jordkloden. Gruppen unnslipper Vogon, men de blir jaktet av galaksens visepresident Questular Rontok sammen med enda flere Vogon. De ankommer planeten Magrathea, men utløser et automatisert forsvarssystem som avfyrer flere raketter mot dem. Men de klarer å lande trygt på planeten.
Plutselig ankommer Questular Rontok og flere Vogon som åpner ild mot dem. Arthur og gjengen søker ly, men Marvin bruker den spesielle pistolen for å gjøre hele Vogon-styrken for deprimerte til å slåss. Alle Vogon-styrkene forsvinner. Etterpå bestemmer Arthur seg for å utforske resten av galaksen sammen med Ford Prefect og Trillian, slik at Slartibartfast kan fullføre den nye versjonen av jordkloden uten ham. Mannskapet i "Heart of Gold" bestemmer seg for å besøke en restaurant mot enden av universet.
Svoveltrioksid
Svoveltrioksid (SO3) er et svært flyktig stoff hvis damp bidrar til sur nedbør. Svoveltrioksid og svoveldioksid dannes når man brenner svovel, for eksempel svovel som finnes i olje. Svoveltrioksid dannes også av at en del av luftens svoveldioksid oksideres, noe som mengdemessig balanseres av at svoveltrioksiden lett reagerer med vannmolekyler til svovelsyre. Ren svoveltrioksid er i romtemperatur enten i fast eller væskeform. Svoveltrioksid kan krystalliseres på tre ulike måter; α, β og γ, og de ulike krystallformene har ulike smeltepunkt.
Jan Ullrich
Jan Ullrich (født 2. desember 1973 i Rostock) er en tysk tidligere landeveissyklist. I 1997 vant han som første tysker Tour de France. Fem ganger har han kommet på andreplass i Tour de France. Han vant Spania Rundt i 1999. I tillegg er han blitt individuell verdensmester i temporitt to ganger, og han vant landeveisrittet på sykkel under OL 2000 i Sydney.
Lag
Etter at Ullrich forlot Telekom i 2002 gikk han til det nystiftede laget Team Coast. Dessverre hadde Coast problemer med finansieringen, og skiftet navn til Team Bianchi våren 2003. Etter at Team Bianchi ble lagt ned senere på året, forsonet han seg med Team Telekom-ledelsen og kom tilbake til sine gamle lagkamerater under det nye lagnavnet T-Mobile.
Dopingskandalen
I juni 2006 ble det kjent at syklister som Ullrich, Ivan Basso, Joseba Beloki, Roberto Heras, Francisco Mancebo, Tyler Hamilton og Santiago Botero alle er nevnt i en dopingrapport fra spanske myndigheter. 30. juni 2006 ble det kjent at Ullrich og lagkamerat Oscar Sevilla, samt lagleder Rudy Pevenage, ble suspendert av sitt eget lag T-Mobile Team. Laget skal ha fått beskjed fra Tour-arrangørene om at alle er involvert i dopingetterforskningen som har foregått i Spania. Storfavoritten i det årets Tour de France Ivan Basso, var også involvert i dette. Basso ble også suspendert fra sitt lag Team CSC. Jan Ullrich sa i 2007 at han legger opp.
Ullrich hadde vært involvert i dopingbruk før også. I 2002 ble han utestengt i seks måneder etter å ha blitt tatt for bruk av amfetamin. Ullrich hevdet han hadde tatt amfetaminet på en fest, og at han angret veldig på det han hadde gjort. Dessuten var han i en svært tung periode da han dopet seg. Han hadde slitt med kneskader og hadde dessuten alvorlige problemer med kjæresten og var derfor mer mottagelig for å prøve et slikt «partydop». Disse faktorene, samt hans påstand om at han ikke hadde gjort det for å bedre sykkelprestasjonene sine, medvirket til at straffen ble såpass kort.
Laget hans, Telekom, var selvsagt ikke fornøyde med amfetaminbruken hans, og straffet ham også. Ullrich var misfornøyd med måten lagledelsen hadde håndtert saken, og forlot derfor Telekom før 2003-sesongen.
Sten Hagliden-prisen
Sten Hagliden-prisen (svensk: Sten Hagliden-priset) er en svensk pris som deles ut av IOGT-NTO til noen som arbeider i Sten Haglidens ånd, som innebærer «å bringe fram det lille, ubetydelige og forbigåtte i naturen eller menneskenes verden». Prisen ble delt ut for siste gang i 2005.
Aluminiumsilikat
Aluminiumsilikat eller aluminusilikat har den kjemiske formelen Al2SiO5. Det har en tetthet på 2.8 til 2.9 g/cm³, hardhet på 1-2, og en ortorhombisk krystallografi.
Noen mineraler som består av aluminiumsilikat:
Disse har alle den samme kjemiske sammensetningen, men er polymorfe, da de har forskjellige krystallstrukturer.
Ruth Rye Josefsen
Ruth Rye Josefsen (født 27. juli 1923 i Alta, død 2008) var en norsk politiker.
Hun satt på Sametinget i perioden 1989-1993, som representant for Norske Samers Riksforbund i Alta/Kvalsund valgkrets. Hun var også med og ledet Folkeaksjonen mot utbygging av Alta-Kautokeinovassdraget i 1989-90.
I tillegg var hun aktiv i blant annet Norske Samers Riksforbund, Norges Kommunistiske Parti og Nei til EU.
Arkivet etter Ruth Rye Josefsen er arkivert hos Samisk arkiv.
Il Triello
«Il Triello» er en italiensk melodi skrevet av Ennio Morricone og brukt i filmen The Good, the Bad and the Ugly (1966). Den ble inkludert i soundtrackalbumet samme år.
British Aerospace
Historie
Selskapet ble dannet i Storbritannia 29. april 1977 som et resultat av den såkalte Aircraft and Shipbuilding Industries Act. Denne loven medførte at man nasjonaliserte og slo sammen selskapene British Aircraft Corporation, Hawker Siddeley Aviation, Hawker Siddeley Dynamics and Scottish Aviation.
I 1999 kjøpte selskapet så Marconi Electronic Systems (MES) som hadde vært forsvars- og skipsbyggingsavdelingen til General Electric Company (GEC), og slo så sammen disse selskapene til dagens BAE Systems.
Navaren
Navaren er ei bygd i Målselv kommune i Troms og Finnmark. Navaren ligger ytterst i Aursfjorden, på østsida av den smale Målsneshalvøya. En kommunal vei går over eidet til Fylkesvei 854 ved Målsnes på vestsida av halvøya. Grunnkretsen Navaren hadde 28 innbyggere per 1. januar 2017.
Lerdalsgrenda (Oslo)
Lerdalsgrenda (1–35; ingen partallsadresser) er en vei i Prinsdal i bydel Søndre Nordstrand i Oslo. Den går som blindvei på vestsiden av Berglyveien.
Navnet ble vedtatt i 1987 og viser til Lerdal gård.
Nasjonalsymbol
Et nasjonalsymbol er et symbol som representerer en nasjon. Det er vanligvis noe fra den naturlige verden, f.eks. et dyr eller en fugl, men kan være hva som helst.
Nasjonalsymboler kan opptre på nasjonens flagg, våpen eller andre patriotiske ting. Et offisielt nasjonalsymbol må ikke forveksles med mindre formelle symboler som kan være assosiert med turisme eller klisjéer, f.eks. vindmøller i Nederland.
Amerikakrikkand
Amerikakrikkand (vitenskapelig navn Anas carolinensis) er en fugl i andefamilien.
Foretrukket habitat
Amerikakrikkand bebor innsjøer, myrer, dammer og grunne vannstrømmer med tett fremvoksende og akvatisk vegetasjon. De foretrekker grunne vann og små dammer under paringssesongen. Anden hviler gjerne i gjørmeområder eller på stubber, eller sitter på lave, døde trær. Disse ender hekker i fordypninger på tørr grunn, og redet ligger oftest ved foten av busker, under en stokk eller i tett gress. Redene deres er vanligvis 6–91 meter fra vann, og de unngår treløse eller børsteløse leveområder. Amerikakrikkanden vintrer i både ferskvanns- eller brakkvannsmyrer, dammer, bekker, og elvemunninger. Siden de er mindre fugler, pleier de å holde seg i vann uten nevneverdig strømning.
Laives
Laives (italiensk) eller Leifers (tysk) er en by i Syd-Tirol rett syd for provinshovedstaden Bolzano.
Byen har i løpet av 1900-tallet vokst voldsomt (befolkningen ble seksdoblet mellom 1900 og 2000) og har nærmest blitt til en forstad av Bolzano. Veksten har sammenheng med den massive innvandringen av italiensktalende innbyggere til Bolzano, som italieniseringspolitikken oppmuntret til. Laives er derfor per i dag en av fem kommuner i Syd-Tirol som har et italienskspråklig flertall (70 %). 29 % av innbyggerne snakker tysk.
Seth Green
Seth Green (født 8. februar 1974) er en amerikansk skuespiller og TV-produsent.
Personlig liv
Green ble født i Overbrook Park i Philadelphia.
Greens første filmrolle var i A Billion for Boris fra 1984. Han hadde også en rolle i Woody Allens Radio Days i 1987, og opptrådte i Big Business fra 1988 som Bette Midlers sønn. Senere samme år hadde han en rolle i filmen Min stemor fra verdensrommet, der han spilte mot sin kommende medspiller fra Buffy, vampyrenes skrekk, Alyson Hannigan.
Green opptrådte i miniserien It, alle tre Austin Powers-filmene, og Enemy of the State, der han hadde en cameorolle som dataspesialist. I de siste årene har han hatt roller i filmer som The Italian Job og Scooby-Doo 2 - Monstre på frifot, der han også spilte mot en medspiller fra Buffy, vampyrenes skrekk, Sarah Michelle Gellar.
Greens første opptreden på TV var i Tales from the Darkside og Amazing Stories i midten av 1980-tallet. Han har også hatt andre småroller i kortlivede serier, men ble kjendis da han hadde rollen som «Daniel 'Oz' Osbourne», varulven i TV-serien Buffy, vampyrenes skrekk.
Annet arbeid og interesser
I 2005 var Green med og skapte Robot Chicken sammen med Matthew Senreich for Cartoon Networks søsterkanal Adult Swim. Han var også med å skape boken Freshmen med Hugh Sterbakov.
Debra Adamson
Debra Adamson (født 20. november 1969) en engelsk gitarist og utøvende musiker. Hun er konservatorieutdannet i London og deretter ved University of Reading, hvor hun tok graden Master of Music i solospill på gitar. Hun kommer fra Hampshire i Sør-England, og har opptrådt som solist ved mange anledninger, deriblant også Cannington International Guitar Summer School og Oatridge International Guitar Festival.
I tillegg til utøvende virksomhet har hun vært dommer ved gitarkonkurranser under musikkfestivaler i England, og har også vært anmelder for fagtidsskriftet Classical Guitar magazine. For tiden jobber hun både ved Rana musikkskole og Mjølan videregående skole.
Gunnar Kongsrud
Gunnar Kongsrud (født 9. mai 1983) er en norsk politiker (H) og forretningsmann.
Han var leder i Oppland Unge Høyre 2001–2004 og ansatt som Unge Høyres generalsekretær 2004–2007. Han var medlem av Gjøvik kommunestyre 2003–2007 og leder i Gjøvik Høyre 2008–2010. Mellom 2008 og 2014 var Kongsrud ansatt i Høyres hovedorganisasjon, blant annet som sjef for partiets kampanje- og innsamlingsarbeid.
Han gikk Tranberg videregående skole, og har en bachelorgrad i økonomi og administrasjon fra BI.
Skjellgribb
Taksonomi
Arten har fått sitt vitenskapelige navn etter den tyske forskeren Eduard Rüppell. Den opprinnelig beskrivelsen av skjellgribben inneholdt imidlertid to skrivemåter av det vitenskapelige navnet; rueppelli og rueppellii. Førstnevnte navn (rueppelli) ble valgt av First Reviser.
Beskrivelse
Voksne individer av skjellgribb blir cirka 101 cm i lengde og har et vingespenn på cirka 230–250 cm. Arten veier typisk 6 800–9 000 g (i snitt 7 570 g). Ssp. erlangeri er noe mindre enn nominatformen.
Kjønnene har like fjærdrakt; oversiden er spraglet brun eller svart med blekbrun underside. Tynn, skitten lys lo dekker hode og nakke. Lengst ned på halsen finnes en hvit krage, øyet er gult eller oransje, og det har en mørk sjokoladebrun strupeflekk. I regelen er de lydløse, men de kan høres under hekking, og når de eter på åtsel skriker de mye.
Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). HBW Alive bruker tribuset Gypini som synonym for Gypinae. Norske navn på artene følger Norsk navnekomité for fugl og er i henhold til Syvertsen et al. (2008). Eventuelle navn og beskrivelser i parentes er ikke offisielle.
Økologi
Skjellgribber er særs sosiale fugler, de hviler, hekker og eter i store flokker. De kan flytte seg raskt når det trengs, de svever med en fart opptil 35 km/t, og kan gjerne fly så langt som 150 km fra reirplassen for å finne mat. De kan gå opp i store høyder, 6 000 moh er ikke uvanlig, og i en veldig spesiell hendelse hendte det en gang at et fly over Elfenbenskysten kolliderte med en skjellgribb 11 300 moh. Dette er den høyeste kjente fugleobservasjonen i verden. Skjellgribber har en spesialisert variant av hemoglobin alphaD typen; dette proteinet i blodet gjør at fuglene effektivt kan ta opp oksygen til tross for det lave partielle trykket i den øvre troposfæren.
Dette er en art som er tilpasset steppeland i tørre områder og fjellområder i Afrika, særlig halvørkener og randsonen av ørkener. Hvileplasser ligger på utilgjengelige fjellhyller og i trær, vanligvis akasie.
Når termikken setter inn omtrent to timer etter soloppgang, tar skjellgribbene av fra hvileplassen, starter patruljering av territoriet og søker etter åtsel eller matrester etter at rovdyr har tatt bytte. Om nødvendig kan de vente i mange dager til kjøtteterne forlater åtselet. Det er kjent at de kan ta levende bytter selv, men det hender sjeldent.
Carl Klose
Carl Otto Klose (født 5. desember 1891, død 15. januar 1988) var en amerikansk roer som deltok i OL 1920 i Antwerpen.
Skjellgribb
Økologi
Skjellgribber har et spesielt kraftig nebb. De tar først for seg av de mest attraktive myke delene av åtselet, så holder de frem med de harde delene, til og med beinstrukturer. Riller på tunga hjelper til med å skrape av kjøtt fra beina. De stapper i seg så mye at de knapt kan fly.
Carl Klose
Klose vant en olympisk sølvmedalje i roing under OL 1920 i Antwerpen. Han var med som roer på den amerikanske fireren med styrmann som kom på andreplass bak Sveits. Mannskapet på den amerikanske båten var Kenneth Myers, Carl Klose, Franz Federschmidt, Erich Federschmidt og Sherman Clark som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920 ble gjennomført i cupform. Først tre semifinaler der vinneren i hvert heat gikk til finale. Sveits vant finalen foran USA og Norge.
Skjellgribb
Status
Skjellgribb skiftet kategori fra livskraftig til nær truet på IUCNs rødliste fra 2006 til 2007. Den er i sterk tilbakegang, og i 2012 fikk den status sterkt truet. Fra og med 1990-tallet har arten begynt å vise seg i Spania og Portugal. Den følger med gåsegribb som trekker nordover, men har ennå ikke begynt å hekke her.
Gælisk
Gælisk kan vise til:
Churchill (elv i Labrador)
Churchill er en elv i Newfoundland og Labrador, Canada. Den renner østover fra Smallwood-reservoaret til Atlanterhavet via tidevannssjøen Lake Melville. Elven er 856 km lang og har et nedbørsområde på 79 800 km². Den het Hamilton River inntil 1965.
Churchill Falls er et av verdens største vannkraftverk, med en kapasitet på 5 428 MW. Sammen med andre, mindre vannkraftverk produserer elven totalt 9 200 MW. Kraftverket i Twin Falls ble stengt i 1974, og vannet ble i stedet ledet over til Smallwood-reservoaret med Churchill Falls-kraftverket.
Elven ble kalt Mishtashipu av urbefolkningen Innu, noe som ble oversatt til Grand river (la Grande rivière) av nybyggerne. Den ble i 1821 navngitt Hamilton river etter guvernør Sir Charles Hamilton, som var guvernør i Newfoundland 1818-1825.
I 1965 ble den av Newfoundlands førsteminister Joey Smallwood, uten noen form for høring, gitt nytt navn til ære for Winston Churchill.
Rødfotand
Rødfotand (vitenskapelig navn Anas rubripes) er en fugl i andefamilien.
Lerdalstoppen (Oslo)
Lerdalstoppen (1–75B, 2–74B) er en vei og et boligfelt i Prinsdal i bydel Søndre Nordstrand i Oslo. Det er en gangvei som går som blindvei sørøstover fra Asperudveien.
Veien fikk navn i 1952 etter Lerdal gård.
I veien er 16 rekkehus (oppført 1982) i OBOS-borettslaget Lerdalstoppen.
Zinkensdamm tunnelbanestasjon
Zinkensdamm tunnelbanestasjon er en stasjon på Stockholms tunnelbane. Den ligger i bydelen Södermalm i Stockholms innerstad.
Stasjonen trafikkeres av T-bane 1 (rød linje), og ble innviet 5. april 1964. Stasjonen ligger mellom Hornstull og Mariatorget.
Vincenzo Demetz
Vincenzo Demetz (født 10. oktober 1911, død 24. november 1990) var en italiensk langrennsløper som konkurrerte på 1920- og 30-tallet.
Han tok sine første (og eneste) medaljer i internasjonale mesterskap under VM 1937 i Chamonix, der han i tillegg til bronsemedaljen på 50 km var med på å gå det italienske stafettmannskapet inn til tredjeplass.
Skanstull tunnelbanestasjon
Skanstull tunnelbanestasjon er en stasjon i Stockholms tunnelbane i bydelen Södermalm i Innerstaden.
Stasjonen trafikkeres av T-bane 1 (grønn linje). Den ligger mellom Gullmarsplan og Medborgarplatsen.
Stasjonen ble åpnet 1. oktober 1933 med navnet Ringvägen, og fikk sitt nåværende navn 1. oktober 1950.
UTC−12.00
Huso horario
Robert Hofstadter
Robert Hofstadter (født 5. februar 1915 i New York, død 17. november 1990 i Stanford, California) var en amerikansk fysiker og nobelprisvinner. Han ble tildelt Nobelprisen i fysikk i 1961 for sine studier av elektronkjerner og oppdagelser av nukleoners (protoner og nøytroner) struktur. Han delte prisen med vesttyskeren Rudolf Mößbauer som fikk prisen for sin forskning på resonansabsorpsjon av gammastråling og hans funn i forbindelse med Mößbauer-effekten.
Han var far til filosofen og forfatteren Douglas Hofstadter.
Necati Şaşmaz
Necati Şaşmaz (født 15. desember 1971 i Elazığ) er en tyrkisk skuespiller. Han spilte i den populære TV-serien Ulvenes dal og den påfølgende filmen Ulvenes dal – Irak.
Birger Var
Birger Var, tidligere Brevig, (født 30. juni 1893 i Moss, død 22. mai 1970) var en norsk roer som deltok i OL 1920 i Antwerpen.
Var vant en olympisk bronsemedalje i roing under OL 1920 i Antwerpen. Han var med som roer på den norske fireren med styrmann som kom på tredjeplass bak Sveits og USA. Mannskapet på den norske båten var Birger Var, Theodor Klem, Henry Larsen, Per Gulbrandsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920 ble gjennomført i cupform. Først tre semifinaler der vinneren i hvert heat gikk til finale. Sveits vant finalen foran USA og Norge.
Bahrains Grand Prix 2004
Bahrains Grand Prix 2004 var et Formel 1-løp arrangert 2. – 4. april 2004 på Bahrain International Circuit i Bahrain. Det var det tredje løpet i Formel 1-sesongen 2004. Dette var den første gang Bahrains Grand Prix ble arrangert.
Dratapp
Dratapp, også kalt åpner, boksring, knekkjekk, metallhempe eller tab, er åpningsmekanismen på en drikkeboks normalt av aluminium. Betegnelsen er direkte oversatt fra det engelske pull tab. Dratapper i litt forskjellige utførelser ble tatt i bruk på 1960-tallet. Den såkalte stay tab der ringhåndtaket og det vesle lokkbiten blir stående i boksen, ble vanlig på 1980-tallet.
I Norge er det flere organisasjoner, enkeltpersoner, grupper og bedrifter som samler inn dratappene og sender dem til Asia, hvor de kan bli omgjort til rullestoler og proteser til fattige. Dette er ikke en særlig effektiv måte å drive veldedighet på, siden skrap-aluminium har en pris rundt 10 kr pr kilo, og man trenger ca 2500 ringer for å få en kilo. Det kostet i 2018 876 kr å sende en pakke på 10 kg med posten til Thailand.
I 1987 samlet McDonald’s inn dratapper, der metallverdien gikk til veldedighet, mens formålet var først og fremst å samle inn dratappene. I Australia samler Rotary inn dratapper som resirkuleres lokalt, men der inntektene går til proteser i Thailand, Malaysia, Laos og Kambodsja. Drammens Ølets Venner, - er en av organisasjonene som har organisert innsamling av disse, - men kaller dem enten for åpnerringer, - eller åpner-ringer.
NRK utgav i april 2019 radiodokumentaren «Boksringenes herre» som redegjorde for hvordan dr. Therdchai Jivacate i Chiang Mai på 90-tallet laget proteser av plasten fra yoghurtbegre og aluminium fra boksringer. Målet var å bruke billige lokale materialer, og prosjektet ble en suksess som ble omtalt blant annet på Discovery Channel. Det viste seg etter hvert at aluminiumen var for dårlig over tid slik at protesene gikk i stykker, og prosjektet gikk derfor bort fra å bruke dratapper.
Bjørn H. Samset
Bakgrunn og virke
Han tok hovedfag i partikkelfysikk i 2001 og doktorgrad i 2006 ved Universitetet i Oslo. Han var postdoktor tilknyttet CERNs Atlas-eksperiment. Ved CICERO forsker han på hvordan påvirker aerosoler det globale klimaet og spesielt hvordan partikler som sot, sulfater, støv og havsalt påvirker dette ved bruk av klimamodeller.
I 2013 utgav han en populærvitenskapelig bok om kjerne- og partikkelfysikk, De hemmelige partiklene : hvordan verden er skrudd sammen. Han blogger på forskningsformidlingsbloggen Kollokvium, nettstedet forskning.no og er spaltist i Morgenbladet. Han benyttes også ofte som fagperson og intervjuobjekt i NRK P2-programmene Ekko og Abels tårn. Sammen med Selda Ekiz har han fra 2015 lagt ut forskningspodcasten vitendate. I 2017 holdt han en 137-minutters forelesning på NRK2 om klima kalt Festkveld for klimanerder. Han ble i 2018 tildelt Norges forskningsråds formidlingspris.
Stian Kvarstad
Stian Kvarstad (født 25. januar 1973) er en norsk tidligere skihopper.
Stian Kvarstad ble norgesmester for lag med Hedmark i 1994. Han tok bronsemedalje med Sør-Trøndelag i 1993 og med Hedmark i 1995 og 1998. Han tok også bronse individuelt i stor bakke (Odnesbakken) i 1993.
Stian Kvarstad hadde bakkerekorden i Lierberget i Vang sammen med Noriaki Kasai.
Han har vært smører for det norske hopplandslaget.
Gullmarsplan tunnelbanestasjon
Den trafikkeres av T-bane 1 (grønn linje) og er grenstasjon for banegrenene til Hagsätra, Skarpnäck og Farsta strand.
Gullmarsplan er en av tunnelbanens mest belastede stasjoner og den absolutt største i Söderort. Antallet innpasserende gjennom sperrene var 32 000 en vanlig vinterdag i 2005.
Fritz Kuchen
Fritz Kuchen (født 10. september 1877, død 26. mai 1973) var en sveitsisk skytter som deltok i de olympiske leker 1920 i Antwerpen.
Von Beetzen
Adelsslekten von Beetzen er mest kjent i Sverige, men har også medlemmer i Tyskland, Norge og USA.
Fritz Kuchen
Kuchen vant tre olympiske medaljer i skyting under Sommer-OL 1920 i Antwerpen. Han kom på tredjeplass på 300 meter armégevær, liggende bak norske Otto Olsen og Léon Johnson fra Frankrike. Han var også med på de sveitsiske lagene som kom på tredjeplass i lagskytingen 300 meter rifle og 300 og 600 meter armégevær
Von Beetzen
Adelsvåpen
Våpenskjoldet er avdelt i to deler i lengderetningen. På høyre side er skjoldet blått eller azurfarget. På venstre side er det gult eller gullfarget. Midt på skjoldet står et høyt grønt tre. I det blå feltet står en opprett stående, bevinget gyllen grip med spisse ører, oppsperret nebb, rød uthengende tunge og mellom føttene en hopslingret svans. Gripen holder begge de fremre klørne mot treet. I det gyldne feltet står en tilsvarende stående svartbrun bjørn med oppsperret gap, rød uthengende tunge og med et hvitt eller sølvfarget halsbånd. Bjørnens fremre labber holdes mot treet. På skjoldet hviler et fritt liggende, åpent, fremadvent, blåfarget og rødforet adelig rustningshjelm med et vedhengende gyllent smykke og en omkranset blå eller gul pøsende duk. Duken er på høyre siden blå eller gulfarget, mens den på venstre side er svart og gull eller gulfarget. Oppå duken er det to innadvendte ørnevinger med åpne fjær. Mellom vingene er det en rustningskledd arm hvor en i hånden holder et skrått sverd som har et forgylt feste og håndtak. Adelsvåpenet er utferdiget i de svenske og de tysk-romerske nasjonalfarger. Originalen av adelsbrevet fra 1734 oppbevares i forvaltningsarkivet til den østerrikske regjering.
Slektsmedlemmer
I Bokenäs' gamle kirkes informasjonsbrosjyre fremgår følgende: «Under langhusets midtgang har noen bokenesboere fått sitt siste hvilerom. Ved seneste restaurering ble det funnet tolv kister, de fleste barnekister, og alle trolig plassert der på 1700-tallet. Fem av dem tilhører ganske sikkert familien Carl Joachim von Beetzen, som var bosatt i Bokenes fra 1726 til 1779. Makerne von Beetzen og tre av deres barn er iht. kirkebøkene gravlagt i kirken. Von Beetzens våpenskjold og initialer gjenfinnes forøvrig på to benkedører på hver side av midtgangen.»
Norsk bondereising
Norsk bondereising er en sakprosabok skrevet av Halvdan Koht utgitt i 1926.
Det var økonomiske vanskeligheter som var den dypere årsaken til bøndenes klassekamp, men selve striden ble ofte utløst av embetsmenn som utnyttet bøndene.
All uvilje fra bøndenes side mot representanter for øvrigheten var uttrykk for bøndenes stridsånd og en økt klassebevissthet, ifølge Koht. Til å begynne med kjempet bøndene mot korrupte embetsmenn på det lokale nivå og var mest opptatt av sine egne problemer. Etter hvert forandret dette seg. Fra slutten av 1700-tallet vokste det fram en klassebevissthet blant bøndene som i større grad knyttet dem sammen politisk og økonomisk.
Kohts oppfatning er altså at bøndene reagerte med strid. Med dette konfliktorienterte perspektivet fokuserte han på de voldelige og tilspissede episodene som oppsto mellom bønder og øvrighet. Det var som regel griske og uærlige embetsmenn bøndenes uvilje rettet seg mot. I en slik konflikt hadde bøndene to alternativer: de kunne legge frem sin klage til kongen, enten ved å sende supplikker eller ved å fremme klagen personlig i København, eller de kunne gjøre motstand, for eksempel ved å angripe futen, gjøre opprør på tinget eller kollektivt nekte å betale skatt. Bøndene sto «utanfor makta», og ulovlig og krass motstand var den vanligste måten for dem å påvirke sin situasjon på når de følte de var blitt behandlet urettferdig.
Ernst I av Sachsen-Coburg-Gotha
Ernst I (født 2. januar 1784 i Coburg i Sachsen-Coburg-Saalfeld, død 29. januar 1844 i Gotha) var hertug av Sachsen-Coburg-Saalfeld og senere Sachsen-Coburg-Gotha. Han var sønn av hertug Franz Friedrich av Sachsen-Coburg-Saalfeld (1750–1806) og grevinne Augusta Reuss zu Ebersdorf und Lobenstein (1757–1831).
Den 3. juli 1817 ble han gift med prinsesse Louise av Sachsen-Gotha-Altenburg. De fikk to barn: Hertug Ernst II av Sachsen-Coburg-Gotha og prins Albert av Sachsen-Coburg-Gotha, gift med dronning Victoria av Storbritannia.
Ernst ble skilt fra sin første kone i 1826. Han giftet seg på nytt med sin niese, hertuginne Marie av Württemberg (1799–1860) i Coburg.
Slaget ved Tomaszów Lubelski
Slaget ved Tomaszów Lubelski fant sted i nærheten av byen Tomaszów Lubelski mellom 17. og 26. september 1939, i innledningsfasen av andre verdenskrig. Det var det nest største slaget under invasjonen av Polen (slaget ved Bzura var det største) og var også det største slaget i felttoget med tanke på kamper mellom stridsvogner. Det resulterte i ødeleggelsen av de polske styrkene.
Slagets gang
Slaget kan bli delt inn i to faser:
I det første slaget prøvde polske styrker av Armé Lublin og Armé Kraków under lederskap av general Tadeusz Piskor å bryte gjennom de tyske posisjonene rundt Tomaszów, i retning det rumenske brohodet. De polske styrkene inkluderte på den tid en av Polens største pansrede enheter, Warszawas pansrede og motoriserte brigade. Denne fasen endte med kapitulasjon av Armé Lublin den 20. september.
Den andre fasen involverte enheter fra den såkalte Nordre Fronten – gjenværende elementer av Armé Lublin, Armé Modlin og de operasjonelle gruppene Wyszków, Narew and Anders kavalari under ledelse av general Emil Krukowicz-Przedrzymirski og general Stefan Dąb-Biernacki. Som i det første slaget prøvde disse polske styrkene å bryte gjennom tyske posisjoner, men denne gangen mot sør. Det var bare kavaleristyrkene til general Władysław Anders som lyktes; de fleste gjenværende polske styrker klarte ikke å bryte gjennom og måtte kapitulere rundt 26. september.
George Hincapie
George Hincapié Garcés (født 29. juni 1973 i Queens i New York) er en amerikansk tidligere profesjonell syklist. Han er kanskje mest kjent som hjelperytter for Lance Armstrong. Hincapie har imidlertid også flere seire selv, blant annet fra Gent-Wevelgem i 2001 og Kuurne-Brussel-Kuurne i 2005. Han vant også 15. etappe i Tour de France 2005. Han regnes alltid blant favorittene i klassikere som Paris–Roubaix og Flandern rundt.
Hincapie syklet for Motorola (1994–1996) og US Postal/Discovery Channel (1997–2007). I 2008 og 2009 syklet han for Team High Road/Team Columbia, før han gikk over til BMC Racing Team.
I forbindelse med dopingavsløringene rundt Lance Armstrong ble han i 2012 utestengt i seks måneder (fra 1. september) og fratatt alle resultater fra 31. mai 2004 til 31. juli 2006.
Rio Grande (elv i Argentina)
Grande er en elv i Mendoza-provinsen i Argentina. Den oppstår ved samløpet av elvene Cobre og Tordillo i Andes, nær grensen til Chile, og munner ut i Colorado på grensen til Neuquén-provinsen. Det er den største elven i Mendozaprovinsen.
Gondi
Dialekter
Mange av gondi-dialektene er fortsatt i liten grad nedtegnet og beskrevet. Hovedialektene er dorla, koya, madiya, muria og raj gond. Visse fonologiske trekk skiller de nordvestlige dialektene fra de sørøstlige. Ett av disse trekkene er bruken av opprinnelig s-initial, hvilket fortsatt brukes i nordlig og vestlig gondi, mens den lenger sør og øst har blitt byttet ut med h, mens den i andre dialekter har forsvunnet helt. Andre dialektvariasjoner er veksling mellom r- og l-initial, og bytte av e og o til a.
Skrift
Tradisjonelt har gondi blitt skrevet med devanāgarī- og telugu-skrift, da gondi primært er et muntlig talespråk.
Forsøk på å utvikle et særegent skriftsystem for gondi har blitt forsøkt. Blant annet utviklet Munshi Mangal Singh Marasam i 1928 et skriftsystem basert på brahmi-tegn, og med samme form som indisk stavelsesalfabet.
Ifølge Maharashtra Oriental Manuscripts Library and Research Centre of India har et dusin manuskripter blitt funnet med denne skriften, og det er også prosjekter under utvikling for å promotere og skape bevissthet rundt gondisk skriftspråk.
Lerdalsveien (Oslo)
Lerdalsveien (1–23, 2–36) er en vei i Prinsdal i bydel Søndre Nordstrand i Oslo. Den går fra Lerdalsfaret til Sponstuveien.
Eystein Jansen
Eystein Jansen (født 28. februar 1953) er professor i klimaforskning ved Universitetet i Bergen og Bjerknessenteret (BCCR) i Bergen. Siden 2022 har han også vært visepresident med ansvar for naturvitenskap og teknologi i Det europeiske forskningsrådet. Jansen har særlig forsket på rekonstruksjon av tidligere tiders havstrømmer og klimaendringer, ved hjelp av analyse av sedimenter fra havbunnen, og var sentral i dannelsen av Bjerknessenteret. Han tok doktorgrad i maringeologi ved Universitetet i Bergen i 1984, og har publisert over 70 vitenskapelige artikler, hvorav flere publisert i Nature.
Alfa Romeo 147
Alfa Romeo 147 er en bilmodell fra den italienske bilprodusenten Alfa Romeo. Modellen har vært i produksjon siden 2000, og ble kåret til Årets Bil i Europa i 2001. Den ble første gang presentert på bilutstillingen i Torino i 2000 som erstatteren for 145/146-modellserien, og er basert på drivverk og chassis fra den større sedanmodellen 156.
147 er designet av Walter de'Silva og Wolfgang Egger, og fikk en svært god mottakelse ved lanseringen. I 2004 ble modellserien oppdatert, og fikk et utseende som lå nærmere slektningene 159 og Brera. Denne oppdateringen inkluderte blant annet nye hovedlykter og grill, nye baklykter og et oppdatert interiør.
Flaten stoppested
Flaten stoppested er en holdeplass på Arendalslinjen i Åmli kommune og ble åpnet i 1910 som stoppested da Arendal – Åmlibanen ble åpnet. I 1956 ble stoppestedet ubetjent, og 1974 ble Flaten nedgradert til holdeplass.
Bygningen ble tegnet av Harald Kaas. Den brant i 1962, og etterpå ble den gamle bygningen fra Nelaug (nedlagt etter Sørlandsbanens åpning i 1935) flyttet til Flaten. Den er av samme type som den tidligere bygningen.
Gutnisk
Gutnisk er navnet på de nordiske dialektene som tales på øya Gotland.
Det er forskjell mellom Gutamål som et selvstendig (autoktont) språk og gotlandsk som svensk dialekt. Dagens gutnisk eller Gutamål har utviklet seg fra oldgutnisk (forngutnisk), som er en av de tre grenene av den nordiske språkfamilien. Gutnisk og Oldgutnisk står altså ved siden av de vestnordiske og de østnordiske språkene. Det karakteristiske for språket er de mange diftongene, i motsetning til de østnordiske språkene dansk og svensk, men i overensstemmelse med vestnordisk (stein i stedet for sten på dansk og svensk). Med hensyn til syntaks, bøyning og ordforråd avviker gutamål ellers bare litt fra fellesnordiske formene. De eldste kjente språkdokumentene er Gutalagen og Gutasagaen fra omkring 1350. Gutamålet ble under hanseatiden påvirket av lavtysk, i den danske perioden fram til 1645 av dansk og siden da av svensk. Det skilles mellom dialekten pâ hovedøya (Storlandsmål), hvor Laumålet fra Lau Sogn ble etterhånden normgivende, og på Fårø (Fårømål).
Curling
Curling er en presisjonsidrett som kan minne om boccia eller petanque, men spilles på is med tunge granittsteiner i stedet for plast- eller stålkuler.
Gutnisk
Eksterne lenker
Henc'hutneg Gotlandès antic Starogotlandština Gutnisch Vanagutni keel Gútnico antiguo Gotlanda lingvo Gutnico antico Lingua Gutnica Antiqua Dialekt starogotlandzki Gútnico antigo Древнегутнийский язык
Curling
Historie
Det antas at sporten kan ha sin opprinnelse i Skottland på 1500-tallet, der den eldste kjente curlingstenen fra Stirling har inskripsjonen 1511 og de første rapportene om et curlinglignende spill kommer fra Paisley Abbey 1541. Fra Nederlandene i det samme århundre finnes det også malerier av Pieter Bruegel d.e. hvor motivet er et spill som kan ligne på curling. Curling var svært populært i Skottland mellom 1500- og 1800-tallet. I 1838 ble alle curlingklubbene samlet i en organisasjon, Royal Caledonian Curling Club, som utarbeidet enhetlige spilleregler, som er de som fortsatt gjelder i dag. Fra Skottland ble så sporten spredt verden over, til Canada og USA samt Europa for øvrig.
Verdens første curlingklubb er muligens Kilsyth Curling Club, i hvert fall ifølge dem selv. Klubben, som fortsatt er aktiv i dag, ble offisielt stiftet i 1716. Norges første klubber var Oppdal Curlingklubb og Oslo Curlingklubb, begge stiftet i 1954, tett fulgt av Trondheim og Lillehammer som fikk sine klubber i 1957.
Curling ble en offisiell sport i OL fra og med Vinter-OL 1998. I februar 2006 besluttet IOK med tilbakevirkende kraft at curlingkonkurransen fra Vinter-OL 1924 (opprinnelig kalt Semaine des Sports d'Hiver, eller Internasjonal Vintersportsuke) skulle vurderes som offisiell olympisk øvelse og ikke lenger betraktes som oppvisningsgren. Dermed ble de første olympiske medaljer i curling, som den gang ble spilt utendørs, tildelt i Vinter-OL 1924, med gull vunnet av Storbritannia og Irland, to sølvmedaljer til Sverige, og bronse til Frankrike. En demonstrasjonsturnering ble også holdt under Vinter-OL 1932 mellom fire lag fra Canada og fire lag fra USA, der Canada vant 12 kamper og USA 4.
Banen
Banen er mellom 44,5 og 46 meter lang og mellom 4,27 og 5 meter bred, grundig preparert for å være så flat og jevn som mulig.
Et mål, boet, er markert på hver side av banen. Boet består av tre konsentriske ringer dannet ved å male eller legge fargede vinylplater under isen og har vanligvis to forskjellige farger. Disse ringene er navngitt etter sine diametere på fire fot, åtte fot og tolv fot. Ringene er bare en visuell hjelp for å sikte og bedømme hvilke steiner som er nærmest sentrum, kalt knappen. De påvirker ikke poengivningen, men en stein må minst berøre den ytre ringen for å gi poeng.
Hvert bo er sentrert rundt krysset mellom midtlinjen, centre line, trukket ned langs midten av banen og tee line, trukket 4,9 m fra, og parallelt med, bakplaten. To hog lines, trekkes 11 meter fra, og parallelt med, bakplatene.
Steinene
En curlingstein veier maks 19,96 kilogram. Steinene ligger i hallen – og er ofte hallens eiendel. Det vil si at det ligger faste steinsett på banene. Det finnes egne steinsett for barn, som er mindre. Steinen er nummerert fra 1–8 slik at man skal vite hvilken stein man skal bruke. Den skal også være markert slik at man vet hvilken bane i hallen den tilhører. Steinen er laget av granitt. Granitten slipes og en curlingspiller passer på slik at denne flaten ikke skades. En stein er satt sammen av en granittblokk og et håndtak. Det er et hull midt i steinen som går tvers gjennom. På håndtaket setter man på en lang «skrue som festes med en mutter på den andre siden. Man har forskjellige farger på ulike steinsett slik at man kan se forskjell på hvilket lag som spiller med hvilke steiner.
Per Gulbrandsen
Per Ziegler Gulbrandsen (født 18. juli 1897 i Christiania, død 2. november 1963 i Oslo) var en norsk roer som deltok i OL 1920 i Antwerpen.
Curling
Annet
Sporten drives i omkring 40 land, hvorav Canada er størst med omkring en million aktive curlere.
Per Gulbrandsen
Gulbrandsen vant en olympisk bronsemedalje i roing under OL 1920 i Antwerpen. Han var med som roer på den norske fireren med styrmann som kom på tredjeplass bak Sveits og USA. Mannskapet på den norske båten var Birger Var, Theodor Klem, Henry Larsen, Per Gulbrandsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920 ble gjennomført i cupform. Først tre semifinaler der vinneren i hvert heat gikk til finale. Sveits vant finalen foran USA og Norge.
Curling
Annet
Sporten ble oppfunnet i Skottland på 1500-tallet. Curling har vært olympisk øvelse siden 1998.
Per Gulbrandsen
Guldbrandsen var medlem av Christiania Roklub.
Curling
Annet
Curling er en lagsport der de fire medlemmene på hvert lag etter tur sender av gårde en stein mot et sirkelformet mål på isen, det såkalte «boet». To av medspillerne koster isen foran steinen for at steinen skal gli mer nøyaktig der man ønsker å plassere den. Lagets fjerde medlem, som er lagkaptein eller skip, står ved boet og veileder de andre. Hvert lagmedlem skal sette to steiner, og det spilles totalt 16 steiner i hver omgang. En kamp omfatter 8–10 omganger. Målet er å plassere steinene nærmest sentrum av boet, og for hver av omgangene får man poeng for det antall steiner som ligger nærmere sentrum enn den nærmeste av motstanderens steiner.
Norsk curling
Curling fikk sitt definitive gjennombrudd som en populær sport og syssel i Norge da det norske landslaget vant OL-gull i Salt Lake City i 2002. Norge slo til slutt Canada 6–5 i finalen. På det norske landslaget spilte Bent Ånund Ramsfjell, Flemming Davanger, Lars Vågberg, og skip Pål Trulsen. Torger Nergård var med som reserve.
Etter OL-gullet fikk curlinginteressen i Norge en kraftig oppsving, og flere nye idrettsanlegg fikk curlingbaner. Dette har resultert i en oppsving i antall medlemmer knyttet til Norges curlingforbund.
Under OL i Vancouver i 2010 fikk det norske laget stor oppmerksomhet som følge av et spenstig valg av bukser. Buksene gjorde at laget havnet i nyhetsoverskrifter over hele verden. Det norske laget kom til finalen, men måtte se seg slått av det canadiske laget 6-3. Skipen på det canadiske laget var den samme som 8 år tidligere, Kevin Martin. Det norske laget besto av Christoffer Svae, Håvard Vad Petersson, Torger Nergård og skip Thomas Ulsrud. Thomas Løvold var med som reserve.
Hausa
Hausa er afroasiatisk språk i den tsjadiske grenen språk som snakkes av over 24 millioner mennesker i Nigeria, Niger, Sudan og Kamerun, og regnes som et lingua franca i dette området. Hausa er et tonespråk.
Stjertand
Stjertand (Anas acuta) er en fugl i andefamilien. Stjertand opptrer årlig, men svært fåtallig, på Svalbard, hovedsakelig på Bjørnøya og vest på Spitsbergen (Bangjord et al. 2015). Arten er observert reproduserende på Svalbard, men er ikke betraktet å ha "etablert reproduserende" bestand.
Rødlistevurdering
Arten gjør trolig hekkeforsøk årlig i tilknytning til næringsrike ferskvann. Stjertanda er funnet hekkende på Bjørnøya, i Adventdalen og i Ny-Ålesund (Bangjord et al. 2015). Stjertand (Anas acuta) vurderes i 2021 som ikke egnet (NA) for rødlisting fordi arten ikke har etablert hekkebestand på Svalbard (dvs. mer enn 20 reproduserende individer i minst 10 år).
Predrag Mijatović
Predrag Mijatović (serbisk: Предраг Мијатовић, født 19. januar 1969 i Titograd i SFR Jugoslavia) er en tidligere montenegrisk fotballspiller som nå er sportsdirektør i Real Madrid. I løpet av sin karriere som spiller spilte han for Budućnost Podgorica, FK Partizan, Valencia, Real Madrid, Fiorentina og Levante. Han spilte også 73 landskamper og scoret 28 mål for. Han deltok i VM i fotball 1998 og EM i fotball 2000.
Saǥai Muittalægje
Saǥai Muittalægje var en samisk avis som kom ut i årene 1904–1911. Avisen ble grunnlagt av den samiske læreren og forfatteren Anders Larsen (1870–1949) fra Kvanangen. Larsen brukte avisen blant annet til å støtte Isak Saba som stortingsrepresentant fra 1906.
Alan Hodgkinson
Alan Hodgkinson (født 16. august 1936 i Maltby i South Yorkshire, død 8. desember 2015) var en engelsk fotballspiller. Han spilte keeper til tross for å være ganske lav (175 cm).
Saǥai Muittalægje
Avisen kom ut annen hver uke og hadde en lesekrets på rundt 2000 personer, de fleste i Øst-Finnmark. Larsen var redaktør var og avisen formidlet stoff om kultur, nyheter, leserinnlegg og politikk. Larsen ville vise at samisk kultur ikke stod tilbake for norsk kultur. En annen grunnlegende tanke, var at sjøsamer og reindriftsamer tilhørte samme nordsamiske språk- og kulturfellesskap. Ved å påpeke et stort felles etnisk fellesskap, ville han skape politisk mobilisering. Avisen var kritisk til fornorskningen i skolen. Den hadde også et klasseperspektiv, der de sympatiserte med samisk allmue.
Alan Hodgkinson
Han signerte for Sheffield United fra Worksop Town FC 1. august 1953. Han spilte til sammen 675 kamper for Sheffield United mellom 1954 og 1971. Han debuterte i ligaen den 28. august 1954 borte mot Newcastle United.
Saǥai Muittalægje
På lederplass i Saǥai Muittalægje i desember 1906, mente Larsen at ved stortingsvalget i 1906 var det på tide med en samisk representant. Sjansen for å lykkes med en samisk stortingsmann ville være størst i Øst-Finnmark landdistrikt, mente han. Larsen mente at lærer og kirkesanger Isak Saba (1875–1921) fra Nesseby var den beste kandidaten. Noen år før hadde Arbeiderpartiet og en sosialistisk bevegelse blant fiskerbønder fått et gjennombrudd med fire stortingsrepresentanter i 1903. Saba var selv sosialist og mente at samenes hadde felles interesser med fiskerbønder og arbeidere. Saba ble kandidat både for samer og sosialister, og ved valget i 1906 og 1909 ble han valgt inn på Stortinget. Han var en sterk kritikker av fornorskningspolitikken.
Alan Hodgkinson
Mellom 1957 og 1960 spilte han tre kamper for. Han var med i troppen til fotball-VM 1958 og fotball-VM 1962, men spilte ingen kamper.
Saǥai Muittalægje
Saǥai Muittalægje i digital form
Saǥai Muittalægje er digitalisert av og tilgjengeleg hos det finske Nationalbiblioteket:
Alan Hodgkinson
Hodgkinson ble utnevnt til medlem av Order of the British Empire i 2008.
Saǥai Muittalægje
Saǥai Muittalægje i digital form
Saǥai Muittalægje i digital form
Flubber
Flubber er en amerikansk filmkomedie fra 1997 produsert av Disney med Robin Williams og Marcia Gay Harden i hovedrollene. Disney har laget filmen en gang tidligere, i 1961, men da under navnet The Absent-Minded Professor.
Filmens offisielle premiere fant sted i USA 26. november 1997, og ble lansert på kino i Norge 13. mars 1998.
Handling
Professor Philip Brainard, fra Medfield College, er en sprø forsker som utvikler en ny energikilde i forsøk på å skaffe nok penger til å redde skolen fra nedleggelse. Hans opptatthet med forskningen distraherer ham fra hans forlovede Sara Jean Reynolds. Han har allerede gått glipp av to av deres planlagte bryllup som et resultat av dette, til enorm irritasjon fra Sara. På dagen for deres tredje forsøk på bryllup, kontaktes Brainard av en tidligere partner Wilson Croft - som har tjent stort på ideer stjålet fra kjemikeren. Nå ønsker han å stjele Sara fra Brainard, og gjøre henne til sin kone. En intensjon som han erklærer direkte til Brainard, som tar dette som en spøk.
Før Brainard rekker sitt neste bryllup, viser hans siste eksperiment rask fremgang, og tvinger ham nok en gang til å gå glipp av hans eget bryllup. Det resulterende stoffet fra eksperimentet, er et levende grønt stoff med stor elastisitet og kinetisk energi. Stoffet øker i hastighet, spretter rundt, og viser seg veldig vanskelig å kontrollere. Dette fører til kaos i nabolaget før professoren endelig klarer å stoppe den. Weebo, Brainards svevende robot-assistent, klassifiserer stoffet som "flygende gummi" noe som får Brainard til å døpe det som "Flubber"
Porrex I
Porrex I var en mytisk konge av Britannia, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av Gorboduc og Judon. Hans bror var Ferrex.